ཀྲའོ་ལེ་ཅིས་ཤིས་ཚིག་གསུངས་སྐབས།ཀྲུང་གོའི་བུད་མེད་ཀྱི་ཚོགས་ཆེན་བཅུ་གཅིག་པ་འཚོགས་ཚུན།རིམ་ཁག་བུད་མེད་མཉམ་འབྲེལ་སྒྲིག་འཛུགས་ཀྱིས་ཞི་ཅིན་ཕིང་གི་དུས་རབས་གསར་པའི་ཀྲུང་གོའི་ཁྱད་ཆོས་ཀྱི་སྤྱི་ཚོགས་རིང་ལུགས་ཀྱི་དགོངས་པས་མཛུབ་ཁྲིད་བྱ་རྒྱུ་རྒྱུན་འཁྱོངས་བྱས་ཏེ།འདུ་ཤེས་བཞི་ཆེ་རུ་བཏང་བ་དང་།བློ་སྤོབས་བཞི་བརྟན་དུ་བཏང་བ།རྒྱ་ཆེའི་བུད་མེད་ཀྱིས་ཏང་གི་བཀའ་ལ་ཉན་པ་དང་ཏང་གི་རྗེས་སུ་འབྲངས་རྒྱུར་ཁྲིད་སྟོན་བྱེད་པའི་ཆབ་སྲིད་ཀྱི་འགན་འཁྲི་ཏན་ཏིག་འཁུར་སྟེ།རང་རྒྱལ་གྱི་བུད་མེད་བྱ་གཞག་གོང་འཕེལ་ལ་སྐུལ་འདེད་དང་།ཏང་གིས་སྲིད་འཛིན་པའི་མང་ཚོགས་ཀྱི་རྨང་གཞི་བརྟན་དུ་གཏོང་རྒྱུའི་ཐད་ལེགས་སྐྱེས་གསར་པ་ཕུལ་ཡོད།རྒྱ་ཆེའི་བུད་མེད་ཀྱི་བསམ་པའི་ཉམས་འགྱུར་གསར་པ་མངོན་པ་དང་།འབད་བརྩོན་ལྷོད་མེད་དང་བློ་བརྟན་ཞུམ་མེད།བློ་གྲོས་ལྡན་ལ་བློ་གཤོགས་ཆེ་བ་བཅས་ཀྱི་དུས་རབས་གསར་པའི་བུད་མེད་ཀྱི་ཉམས་འགྱུར་མངོན་ཡོད་ཅེས་གསུངས་ཡོད་པ་རེད།